open-index/open-wikipedia-markdown huggingface dataset:
Toidufotograafia

**Toidufotograafia** on fotograafia žanr, mida kasutatakse toidust natüürmort fotode loomiseks. See on üks kommertsfotograafia alaliik, kus tehtud fotosid kasutatakse hiljem reklaamides, ajakirjades, pakenditel, menüüdes või kokaraamatutes.

Professionaalne toidufoto valmib tihti ühistöö tulemusena, milles osalevad fotograaf, toidustilist, rekvisiitor, kunstiline nõustaja ja nende abilised.

Reklaamis kasutatakse toidufotograafiat sageli (mõnikord ka vastuoluliselt) reklaamitud toidu, eriti kiirtoidu, atraktiivsuse või suuruse suurendamiseks.

Reklaamides ja toidukauplustes kasutatakse sageli pilte toidust, et klientide tähelepanu äratada. Ühe toidupildi eesmärk on tekitada vaatajas isu.

## Ajalugu

Toidufotograafia ajalugu ulatub peaaegu 200 aasta taha, olles praktiliselt sama vana kui fotograafia ise. Ühe esimese teadaoleva toidufoto, kus toit oli teemana esikohal, tegi aastal 1845 William Henry Fox Talbot. Fotol kujutati kahte korvi virsikute ja ühe ananassiga. Tolleaegsed toidufotod olid mõjutatud maalidest, millel kujutati natüürmorte.

20. sajandi alguses hakkasid toidufotod eeskuju võtma sellistest modernistlikest maalikunstnikest nagu Paul Cézanne, Henri Matisse ja Pablo Picasso. 1927. aastal lahutas Edward Steichen toidufoto maalikunstist, kui ta kasutas suhkrukuubikuid sallile mustri loomiseks.

1930. aastatel koos värvireklaami tulekuga muutus toidufoto müügiartikliks. Hakkasid ilmuma fotodega kokaraamatud. Tol ajal oli ka kombeks toidu värvierksuse säilimise nimel kuumade lampide all pihustada toidule juukselakki, asendati õllevaht seebivahuga jms. Alles 1990. aastatel muutusid toidud jälle "söödavaks".

Uue aastatuhande alguses tekkisid toidublogid ja Instagram ning tänu digitehnoloogia arengule hakkasid kõik proovima järjest paremaid toidupilte teha.

## Toidustilist

Toidustilisti ülesanne on muuta toit atraktiivseks pildistamise jaoks.
Toidustilistid on tihti heade teadmistega toiduvalmistamisest, toitude toiteväärtusest, kokandustehnikatest, leidlikud poodlejad ning lisaks loomingulised.

## Nõuandeid hea toidufoto tegemiseks

Hea toidufoto tegemiseks läheb vaja naturaalset valgust, katsetada erinevaid pildistamisnurki, palju silmapaistvaid värve ja huvitavaid taustu. Kasutage suuremat ja väiksemat ISO (kaamera valguse teravus).

## Toidufotograafe Eestis
Eestis on toidufotograafiat viljelenud näiteks Anna Tsachurina, Katrin Press, Ragne Värk ja Tuuli Mathisen.

## Viited

## Välislingid
* https://www.canon.ee/get-inspired/tips-and-techniques/food-photography-tips/
Turu sadam

**Turu sadam** (soome keeles *Turun satama*, rootsi keeles *Åbo hamn*) on Edela-Soomes Aura jõe suudmes asuv sadam, kus Soome mandriosa kohtub Turu saarestikuga. Riigi suuruselt kuuenda linna Turu sadam korraldab peamiselt liiklust Rootsi pealinna Stockholmi ning Ahvenamaale.

### Sadamast väljuvad laevad
Hod HaSharon

**Hod HaSharon** (heebrea keeles *הוֹד הַשָּׁרוֹן*) on linn Iisraelis Keskringkonnas.

Linn asub umbes 10 km kaugusel Vahemere rannikust.

Linnas on sündinud modell Bar Refaeli ning lauljad Imri Ziv ja Netta Barzilai.

## Välislingid
Zurab Džapharidze

**Zurab Džapharidze** (gruusia keeles ზურაბ ჯაფარიძე; sündinud 1. jaanuaril 1976) on Gruusia poliitik.
Magnolia

**Magnolia** tähendab mitut asja.
****Magnolia*** on magnoolia perekonna ladinakeelne nimi.
***[[Magnolia (Arkansas)|Magnolia]]** on asula USAs Arkansase osariigis.
***[[Magnolia (Mississippi)|Magnolia]]** on asula USAs Mississippi osariigis.
***[[1060 Magnolia]]** on asteroid.
Dalmaatsia keel

**Dalmaatsia keel** (dalmaatsia keeles *langa dalmata* või *dalmato*, itaalia keeles *lingua dalmatica* või *dalmatico*, horvaadi keeles *dalmatski*) on väljasurnud romaani keel, mida räägiti Dalmaatsia piirkonnas tänapäeva Horvaatia ja Montenegro rannikul kuni Kotori linnani välja. Nimi viitab illüüria keelerühma kuulunud hõimule dalmaatidele. Raguusa murre oli Raguusa Vabariigi ametlik keel suure osa oma keskaegsest ajaloost, kuni teised kohalikud keeled selle järk-järgult välja tõrjusid.

Dalmaatsia keele viimane kõneleja Tuone Udaina suri 1898. aastal.

Dalmaatsiakeelsed elanikud elasid Zadari (*Jadera*), Trogiri (*Tragur*, *Traù*), Spalato (*Split*; *Spalato*), Ragusa (*Dubrovnik*; *Raugia*, *Ragusa*) ja Kotori (*Cattaro*) rannikulinnades ning Krki (*Vikla*, *Veglia*), Cresi (*Crepsa*) ja Rabi (*Arba*) saartel.

## Vaata ka
*Istrioti keel

## Viited
Trogir

**Trogir** (ladina keeles *Tragurium*, itaalia keeles *Traù*) on Aadria mere ajalooline sadamalinn Spliti-Dalmaatsia maakonnas Horvaatias. See asub 27 km riigi suuruselt teisest linnast ja Dalmaatsia keskusest Splitist läänes.

Alates 1997. aastast kuulub Trogir oma veneetsiapärase arhitektuuri tõttu UNESCO maailmapärandisse.

## Viited
Nikolai Slavin

**Nikolai Vassiljevitš Slavin** (vene keeles *Николай Васильевич Славин*; 4. mai 1903 Orjoli kubermang, Venemaa Keisririik – 9. september 1958 Kopenhaagen) oli Nõukogude Liidu diplomaat ja sõjaväelane (kindralleitnant).

Slavin lõpetas 1929. aastal sõjalennukooli ja 1936. aastal Frunze-nimelise Punaarmee Sõjaväeakadeemia idamaade teaduskonna. 1936. aastast oli ta seotud Punaarmee Kindralstaabi Luurevalitsusega. Ta töötas Nõukogude Liidu täievolilises esinduses Hiinas sõjaväeatašee abina. Hiljem edutati ta Punaarmee Kindralstaabi Luurevalitsuse keskaparaati Moskvasse. Aastatel 1941–1946 oli ta Luurevalitsuse eriülesannete valitsuse ülem, ühtlasi alates 1945. aastast ka Kindralstaabi ülema Aleksei Antonovi abi välissuhete alal. Mais 1945 anti talle kindralleitnandi sõjaväeline auaste.

Slavin oli aastatel 1949–1953 Nõukogude Armee Sõjalis-Diplomaatilise Akadeemia ülem, 1953–1955 NSV Liidu Välisministeeriumi 2. Euroopa osakonna juhataja ja 1955–1958 Nõukogude Liidu erakorraline ja täievoliline suursaadik Taanis. 

Nikolai Slavin suri ootamatult 9. septembril 1958 Kopenhaagenis. Ta on maetud Novodevitšje kalmistul.

## Tunnustus

*Lenini orden 
*Kutuzovi 1. järgu orden 
*Kutuzovi 2. järgu orden
*3 Punalipu ordenit
*Punatähe orden 
*Isamaasõja 1. järgu orden
*USA Legion of Merit (komandör) 
*Prantsusmaa Auleegioni ohvitseri orden 
*Prantsusmaa Croix de guerre 1939–1945
Portu

**Cristian Portugués Manzanera** (sündinud 21. mail 1992 Murcias) on Hispaania jalgpallur, kes mängib ründava poolkaitsjana Hispaania kõrgliigaklubis Girona.

Ta alustas klubikarjääri Valencias. Aastatel 2009–2014 mängis ta Valencia reservmeeskonnas. Ainsal korral pääses ta Valencia põhimeeskonnas Hispaania kõrgliigas väljakule 2. märtsil 2014 mängus Rayo Vallecano vastu.

Aastatel 2014–2016 mängis Portu Hispaania esiliigaklubis Albacete.

2016. aasta juunis liitus ta Hispaania esiliigaklubiga Girona, kellega õnnestus tal hooajaks 2017–18 Hispaania kõrgliigasse jõuda. Hooajal 2017–18 lõi Portu Hispaania kõrgliigas 11 väravat.

2019. aasta juunis siirdus ta 10 miljoni euro eest Hispaania kõrgliigaklubisse Real Sociedad. 2022. aasta juunis läks ta laenule Getafesse, kellega sõlmis aasta hiljem püsiva kolmeaastase lepingu.

2023. aasta septembris naasis Portu Gironasse, kellega sõlmis nelja-aastase lepingu.

## Saavutused
;Real Sociedad
*Copa del Rey: 2019–20

## Viited
Mikel Oyarzabal

**Mikel Oyarzabal Ugarte** (sündinud 21. aprillil 1997 Eibaris) on Hispaania jalgpallur, kes mängib äärepoolkaitsja või ründajana Hispaania kõrgliiga klubis Real Sociedad ja Hispaania jalgpallikoondises.

Real Sociedadi noortesüsteemiga liitus ta 2011. aastal. Real Sociedadi põhimeeskonnas debüteeris ta Hispaania kõrgliigas 25. oktoobril 2015 mängus Levante vastu. Esimese värava lõi ta Hispaania kõrgliigas 8. veebruaril 2016 mängus RCD Espanyoli vastu. Alates hooajast 2017–18 on ta Hispaania kõrgliigas igal hooajal löönud vähemalt kümme väravat.

2019. aastal tuli Oyarzabal Hispaania kuni 19-aastaste koondisega Euroopa omavanuste meistriks. Hispaania jalgpallikoondises tegi ta debüüdi 29. mail 2016 sõprusmängus Bosnia ja Hertsegoviina vastu. Koondisekarjääri esimese värava lõi ta oma teises koondisemängus 10. juunil 2019 EM-i valikmängus Rootsi vastu.

## Välislingid

* Profiil Real Socieadi kodulehel
Nacho Monreal

**Ignacio Monreal Eraso** (tuntud enam kui **Nacho Monreal**; sündinud 26. veebruaril 1986 Pamplonas) on Hispaania endine jalgpallur, kes mängis kaitsjana Hispaania ja Inglismaa klubides ning Hispaania jalgpallikoondises.

Aastatel 2006–2011 mängis ta Hispaania kõrgliigas Osasuna ridades ja seejärel aastatel 2011–2013 Málagas.

Aastatel 2013–2019 mängis Monreal Inglismaa kõrgliiga klubis Arsenal. Inglismaa kõrgliigas lõi ta esimese värava 16. märtsil 2013 mängus Swansea City vastu. Hooajal 2017–2018 lõi ta Inglismaa kõrgliigas koguni viis väravat. Arsenaliga võitis Monreal kolm korda Inglismaa karikavõistlused ja kolm korda Inglismaa superkarika.

2019. aasta augustis sõlmis ta kaheaastase lepingu Real Sociedadiga. Pärast lepingu lõppu lõpetas Monreal mängijakarjääri.

Hispaania jalgpallikoondises debüteeris Monreal 6. augustil 2009 sõprusmängus Põhja-Makedoonia vastu. Koondisekarjääri esimese värava lõi ta 12. novembril 2016, kui MM-i valiksarjas kohtuti taas Põhja-Makedooniaga. Ta on kuulunud Hispaania koondisse 2013. aasta FIFA konföderatsioonide karikaturniiril ja 2018. aasta maailmameistrivõistlustel.

## Saavutused
;Arsenal
*FA Cup: 2013–14, 2014–15, 2016–17
*FA Community Shield: 2014, 2015, 2017
*EFL Cup: Teine koht 2017–18
*UEFA Euroopa Liiga: Teine koht 2018–19
;Real Sociedad
*Copa del Rey: 2019–20

## Välislingid
Labürindijooksja (filmisari)

**"Labürindijooksja"** (inglise keeles "The Maze Runner") on filmitriloogia, mis on filmitud James Dashneri kirjutatud düstoopilise romaani "Labürindijooksja" põhjal. Filmi peaosades mängivad Dylan O'Brien (Thomas), Thomas Brodie-Sangster (Newt), Ki Hong Lee (Minho), Kaya Scodelario (Teresa), Will Poulter (Gally), Dexter Darden (Frypan) ja Patricia Clarkson (Ava Paige).

Esimene film "Labürindijooksja" tuli välja 19. septembril 2014 ja oli väga edukas üle kogu maailma, film teenis kokku üle 348 miljoni dollari. Teine film "Labürindijooksja: Põlenu katsed" tuli välja 18. septembril 2015 ja osutus samuti menukaks, teenides kokku üle 312 miljoni dollari. Kolmas film "Labürindijooksja: Surma ravim" tuli välja 26. jaanuaril 2018 ja teenis kokku umbes 288 miljonit dollarit.

## Süžee
### Labürindijooksja (I osa)
Thomas leiab ükspäev ennast ühest labürindist koos kümnete teiste omavanuste poistega, kellel kõigil on kõik mälestused kadunud. Koos otsitakse suurte seinte vahelt väljapääsu, kuid välja saamine tundub olema võimatu. Väljapääsu on otsitud seltskonnaga juba aastaid, aga see ei olnud andnud veel tulemust. Pärast seda, kui Thomas jooksis enda sõbrale kaasa labürinti, tegi ta suure avastuse. Pärast ohtliku teekonda leidsid nad Thomase abiga tee labürindist välja, kuid mitte kõik ei tahtnud enam labürindist ära 

### Labürindijooksja: Põlenu katsed (II osa)
Thomas koos oma sõpradega said labürindist välja. Nad arvasid, et nende rasked katsumused on jõudnud lõpule, kuid nad eksisid. Nad olid sattunud ühe organisatsiooni, MOOLOKi, kätesse, kes jätsid neile alguses hea mulje. Peale nende oli veel selles hoones väga palju teisi noori, kes olid olnud täpselt samas olukorras, nagu Thomas oma sõpradega. Pärast tuli ilmsiks, et MOOLOK kavatses kõik need noored ohverdada selle nimel, et leida ravim viirusele, mis Maad laastas. Nad põgenesid ja leidsid tee ühe teise organisatsiooni juurde, kes võitles MOOLOKi vastu. Seltskond sai aru, et seal ei ole neil enam suurt ohtu surra, kuid ka see ei olnud veel nende katsumuste lõpp.

### Labürindijooksja: Surma ravim (III osa)
Thomasel seisis ees katse päästa enda sõber MOOLOKi käest. Ta esimene katse päästa ta linna sõitva rongi pealt ebaõnnestub, mis tähendab, et ta peab proovima uuesti, aga seekord pidi ta minema linna, kus MOOLOK ennast peidab. Ta suutis küll oma sõbra päästa, kuid ta pidi maksma kallist hinda selle eest, jättes missiooni käigus igaveseks hüvasti ühe oma parimate sõpradega. Thomas ja kõik kes teda aitasid ja selle sündmuse käigus toetasid, lendasid ühte vaiksesse kohta, kus ei ole enam ohtlikku viirust, ega kedagi, kes neid pidevalt jahiks, et alustada oma uut ja paremat elu.

## Viited
Alexander Isak

**Alexander Isak** (sündinud 21. septembril 1999 Solna vallas) on Rootsi jalgpallur, kes mängib ründajana Inglise kõrgliiga klubis Newcastle United ja Rootsi jalgpallikoondises.

Ta sündis Solnas Eritrea päritolu vanemate peres ning alustas klubikarjääri Rootsi klubis AIK, mille noorteakadeemiaga liitus ta 2005. aastal. Klubi põhimeeskonnas debüteeris ta 2016. aasta veebruaris Rootsi karikavõistlustel. 2016. aasta hooajal lõi Isak Rootsi kõrgliigas 10 väravat ja valiti liiga hooaja parimaks uustulnukaks.

2017. aasta jaanuaris sõlmis ta lepingu Saksamaa kõrgliiga klubiga Dortmundi Borussia. Klubi põhimeeskonnas lõi ta ainsa värava 24. oktoobril 2017 Saksamaa karikavõistluste mängus 1. FC Magdeburgi vastu. 2019. aasta jaanuaris läks ta laenule Hollandi kõrgliiga klubisse Willem II. 16 liigamängnuga lõi ta Hollandis 13 väravat.

2019. aasta juunis sõlmis Isak viieaastase lepingu Real Sociedadiga. Esimesel hooajal lõi ta Hispaania kõrgliigas üheksa väravat. 21. veebruaril 2021 tegi ta mängus Deportivo Alavési vastu kübaratriki, saades esimeseks Rootsi mängijaks alates 1949. aastast pärast Henry Carlssoni, kes on Hispaania kõrgliigas kübaratriki teinud.

Ta liitus 2022. aasta suvel ligi 70 miljoni euro eest Inglise klubiga Newcastle United.

Rootsi jalgpallikoondises tegi Isak debüüdi 8. jaanuaril 2017 sõprusmängus Elevandiluuranniku vastu. Koondisekarjääri esimese värava lõi ta oma teiseses koondisemängus sama aasta 12. jaanuaril Slovakkia vastu, saades sellega 17 aasta, 3 kuu ja 22 päeva vanuselt Rootsi koondise läbi aegade noorimaks väravalööjaks.
Matthias Warnig

**Matthias Warnig** (sündinud 26. juulil 1955 Altdöbernis Niederlausitzis endises Saksa DV-s) on endine Stasi ohvitser ja Venemaa presidendi Vladimir Putini usaldusalune, Saksa suurärimees, "Nord Stream AG tegevdirektor. Teda peetakse mõjukaimaks Saksa äritegelaseks Venemaal.

## Elukäik ja tegevus
Oli keskkoolis DDRi komsomoli (*Freie Deutsche Jugend*) sekretär. Enne keskkooli lõppu astus DDRi valitsevasse Saksamaa Sotsialistlikku Ühtsusparteisse (*Sozialistische Einheitspartei Deutschlands (SED)*) ja lasi end värvata DDRi Riikliku Julgeolekuministeeriumi (*Stasi)* poolt. Pärast keskhariduse omandamist oli kuuekuulises ajateenistuses DDRi armee eliitüksuses – riigi juhtkonda kaitsvas Stasile alluvas Feliks Dzeržinski nimelises vahirügemendis (*Wachregiment „Feliks Dzierzynski“).* 1974 värvati Stasisse agendinimega "ökonomist." 1977–1981 õppis Bruno Leuschneri nimelises Berliini Majanduskõrgkoolis (*Hochschule für Ökonomie Berlin Bruno Leuschner),* mille lõpetas rahvamajanduse erialal. 1986–1989 töötas Arthuri varjunime all Lääne-Saksamaal Düsseldorfis nn eriohvitserina (*Offizier im besonderen Einsatz)* DDRi kaubandusesinduse juures, luurates muuhulgas ka oma hilisema tööandja Dresdner Banki järele. Pärast Lääne-Saksa luure huviorbiiti sattumist kutsuti ta augustis 1989 DDRi tagasi.

Pärast Berliini müüri langemist asus tööle DDRi majandusministri referendina ja osales kahe Saksamaa majandus- ja rahandusliidu läbirääkimistel. Alates 20. maist 1990 oli praktikandina tööl Dresdner Bankis, kes otsis teed Venemaa turule. 12. detsembril 1991 avas panga esinduse Peterburis ja sai pangafiliaali juhatajaks. Loa pangaesinduse avamiseks andis tollane Peterburi linnavalitsuse välissuhete komitee esimees Vladimir Putin, kellega teda sealtpeale seob tihe sõprus. 

Aastast 2003 Venemaa VTB panga direktorite nõukogu liige. 2003–2015 Rossija panga nõukogu liige.

31. märtsil 2005 valiti Dresdner Banki direktorite nõukogu esimeheks. 

Alates 2011 Venemaa naftagigantide Transneft ja Rosneft (direktorite nõukogu esimehe asetäitja), 2012–2018 Venemaa suurima alumiiniumitootja Rusal, alates 2019 Saksa jalgpalliklubi Schalke 04 (klubi peamine sponsor on Venemaa gaasigigant Gazprom) nõukogu liige.

2006–2016 gaasijuhtmefirma Nord Stream AG tegevjuht.

## Viited
Riikliku julgeoleku major

**Riikliku julgeoleku major** (vene keeles *майор государственной безопасности*) oli aastatel 1935−1945 Nõukogude Liidu riikliku- ja sisejulgeoleku ametkondades kasutusel olnud eriauaste, millele tinglikult vastas sõjaväeline auaste Punaarmees aastatel 1935–1940 brigaadikomandör, 1940–1943 polkovnik ja 1943–1945 major.

Nõukogude Liidus olid riikliku julgeoleku eriauastmed kasutusel NSV Liidu Siseasjade Rahvakomissariaadis (1935–1945) ja NSV Liidu Riikliku Julgeoleku Rahvakomissariaadis (1941–1945).

Riikliku julgeoleku majori auaste oli aastatel 1935–1943 riikliku julgeoleku vanemmajorist madalam ja riikliku julgeoleku kaptenist kõrgem; aastatel 1943–1945 riikliku julgeoleku alampolkovnikust madalam ja riikliku julgeoleku kaptenist kõrgem. 

## Eriauastme kaotamine
NSV Liidu Ülemnõukogu Presiidiumi seadlusega 6. juulist 1945 riikliku julgeoleku eriauastmed kaotati ja asendati sõjaväeliste auastmetega. Seoses sellega toimus auastme kaotamise ajal elus olnud eriauastme omanike ümberatesteerimine, mille tulemusena paljud riikliku julgeoleku majorid said üldväelise majori auastme.
Kehra tänavate loend

*Siin on loetletud [[Kehra]] tänavaid ja toodud nende pikkused.*

## A
*Aasa tänav; 0,385&nbsp;km
*Aia tänav; 0,401&nbsp;km
*Aiandi tänav; 0,452&nbsp;km
*Anija maantee (osaliselt 11129 Kehra tee); 1,01&nbsp;km
## C
Carl Robert Jakobsoni tänav; 0,49&nbsp;km
## F
Friedrich Reinhold Kreutzwaldi tänav; 0,517&nbsp;km
## J
*Jaama tänav; 0,124&nbsp;km
*Janis Rainise tänav; 0,357&nbsp;km
*Jõe tänav; 0,083&nbsp;km
## K
*Kalda tänav; 0,47&nbsp;km
*Kase tänav; 0,33&nbsp;km
*Kauba tänav; 0,192&nbsp;km
*Keskuse tänav (11128 Kehra jaama tee); 0,842&nbsp;km
*Keskuse põik; 0,197&nbsp;km
*Kooli tänav; 0,827&nbsp;km
*Kooli põik; 0,192&nbsp;km
*Kose maantee (osaliselt 11127 Kaunissaare-Kehra tee); 0,958&nbsp;km
## L
*Laane tänav; 0,175&nbsp;km
*Laste tänav; 0,296&nbsp;km
*Laste põik; 0,137&nbsp;km
*Luha tänav; 0,215&nbsp;km
*Lõhmuse tänav; 0,21&nbsp;km
*Lydia Koidula tänav; 0,606&nbsp;km
## M
*Metsa tänav; 0,168&nbsp;km
*Mulla tänav; 0,22&nbsp;km
*Mõisa tänav; 0,36&nbsp;km
## N
*Niidu tänav; 0,303&nbsp;km
*Nurme tänav; 0,43&nbsp;km
## P
*Paberi tänav; 0,342&nbsp;km
*Pargi tee; 0,333&nbsp;km
*Puidu tänav; 0,087&nbsp;km
*Pärna tänav; 0,196&nbsp;km
*Põhja tänav; 1,545&nbsp;km
*Põllu tänav; 0,252&nbsp;km
*Põrguvälja tänav; 0,56&nbsp;km
## R
*Raja põik; 0,212&nbsp;km
*Raja tänav (11132 Soodla-Kehra tee); 0,295&nbsp;km
*Roopa tänav; 0,208&nbsp;km
## S
*Salo tänav; 0,203&nbsp;km
*Silla tänav; 0,270&nbsp;km
*Spordi tänav; 0,216&nbsp;km
*Sõpruse väljak; 0,371&nbsp;km
## T
*Tallinna maantee (12 Kose-Jägala tee); 2,82&nbsp;km
*Tamme tänav; 0,19&nbsp;km
*Tehase tänav I ja II; 0,156&nbsp;km ja 0,157&nbsp;km
*Tisleri tänav; 0,335&nbsp;km
*Torni tänav; 0,155&nbsp;km
*Tselluloosi tänav (11129 Kehra tee); 1,44&nbsp;km
*Tuleviku tänav; 0,875&nbsp;km
*Turu tänav; 0,144&nbsp;km
## V
*Välja tänav; 0,442&nbsp;km
Ameerika akita

**Ameerika akita** on Jaapani päritolu koeratõug, mis on suguluses Akita Inuga. Ameerika akita on erinevalt Akita Inust jõulisem, suurem ja mitmekesisemate värvidega.

## Iseloom
Ameerika akitad on iseloomult väga kangekaelsed ja keerulised loomad, kuid pärast korralikku pühendumust ja aega võivad neist saada kõige ustavamad koerad.
Antud tõugu kasutatakse sageli teenistuskoertena, just oma arenenud juhtimisoskuse tõttu.
Kuna tegemist on väga sotsiaalse koeraga, võib üksindus põhjustada neile depressiooni ja stressirohke oleku.

Akitad on tuntud kui väga äkilised ja energilised koerad, seetõttu võivad nad endast väiksemaid olendeid jahiinstinkti väljalöömisel jahtima hakata. Väikeste loomadega ei pruugi hästi sobida, kuid oma pere ja väikeste laste osas on akitad väga kaitsvad.
Oma pere seltsis on koerad väga sõbralikud, kuid võõraste ja külaliste ringis on akitad pigem ettevaatlikud ja tähelepanelikud. 

## Tunnused
Ameerika akita on raskete luudega ja isasloom võib kasvada kuni 72 cm kõrguseks, emased 67 cm-ni. Koerad kaaluvad maksimaalselt 45 kg, neil on jäme ja lihaseline kael, väikesed kõrvad, rõngastatud saba ja suured, jõulised käpad.

Ameerika akitad on tuntud ka näitusesaalis, kuid seal võistlevad koerad peavad vastama oma tõu kriteeriumitele. 
Ameerika akita standardnõuded ja iseloomulikeks tunnusteks on raske luustik, mahukas ja lai koon, kõrvad ei tohi olla liiga suured ja peavad ise kindlalt seisma, lõuad hästi arenenud, silmad tumepruunid ning hammustus käärikujuline. Loom peab välimuselt olema jõuline, raske, lihaseliselt paks ja kehast lühike, saba peab olema kohev ja rullitud, selg sirge ja kõht pingul.

## Ajalugu ja tervis
Koeral oli enne 2006.a nimeks suur Jaapani koer, kuid muudeti FCI (Rahvusvaheline Künoloogiline Föderatsioon) poolt ümber Ameerika akitaks.
Kuigi koera sünnimaaks on #suunaJaapan, siis tegelikult ei taheta temast seal teadagi.

Akita üheks suurimaks terviseprobleemiks võivad olla silmahaigused - hallkae. Ülejäänud probleemid on tavaliselt põhjustatud koeraomanike endi poolt, samamoodi ka käitumine. 

## Treening
Käitumisega tekkinud probleemid tulenevad tavaliselt sellest, kui alustatakse looma treenimist liiga hilises eas. Kuna Akitad on väga energilised, isepäised ja jonnaka käitumisega võivad nad algselt proovida oma omaniku piire, seetõttu peab nende treenimisel olema konkreetne.
Akitadega nagu ka teiste loomadega ei tohi olla vägivaldne, kuid nemad on valmis selle eest kätte maksma kuna on vägagi kättemaksuhimulised ja tegusad.

## Kennelid Eestis
Eestis olevaid Ameerika akita kenneleid on vähe, ent aastate jooksul on ka nende aretamine ja hulk siin kasvanud.

## Viited
Ralf René Teiman

**Ralf-René Teiman** (ka **Teimann**; 14. oktoober 1892 Tallinn – 11. detsember 1955 Tartu) oli eesti sõjaväelane, Kaitseliidu Saaremaa Maleva V pealik 23.04.1925 – 15.11.1927. Alates 1939. aastast oli ta Saaremaakaitse ülem.

Teenete eest Vabadussõjas anti Ralf-René Teimanile II liigi 3. järgu Vabadusrist ja hiljem Eesti Vabadussõja mälestusmärk. 24. veebruaril 1936 anti talle kolonelleitnandi auaste.

http://saaremalev.blogspot.com/2012/

https://www.facebook.com/photo/?fbid=819283781449617&set=a.462651673779498&locale=et_EE

https://ajapaik.ee/photo/1029442/ohvitserid-5-jalavaepolgust-grupifotol-ralf-rene/

https://www.geni.com/people/Ralf-Rene-Teiman/6000000011718302608
Sārnas

**Sārnas** on küla (*mazciems*) Lätis Madona piirkonnas Murmastiene vallas. 

Küla asub valla idaosas. Sārnas jääb valla keskusest Murmastienest 14,4, Varakļānist 6,5 ning Riiast 207,4 kilomeetri kaugusele.

Aastal 1897 oli seal katoliiklaste küla, kus oli 89 elanikku. Aastl 2009 oli külas 4 elanikku. Aastail 2009–2021 kuulus küla Varakļāni piirkonda.

## Viited
Lielie Strodi

**Lielie Strodi** on küla (*mazciems*) Lätis Madona piirkonnas Murmastiene vallas. 

Küla asub valla idaosas. Lielie Strodi jääb valla keskusest Murmastienest 15,8, Varakļānist 7,9 ning Riiast 208,8 kilomeetri kaugusele.

Külas asub Strodi kalmistu.

Aastal 2009 oli külas 22 elanikku. Aastail 2009–2021 kuulus küla Varakļāni piirkonda.

## Viited
Meža Strodi

**Meža Strodi** on küla (*mazciems*) Lätis Madona piirkonnas Murmastiene vallas. 

Küla asub valla idaosas Teicija jõe kaldal. Meža Strodi jääb valla keskusest Murmastienest 12,1, Varakļānist 7,8 ning Riiast 210,7 kilomeetri kaugusele. Sinna jääb Mežastrodi bussipeatus.

Aastal 1897 oli seal katoliiklaste küla, kus oli 52 elanikku. Aastal 2008 oli külas 12 elanikku. Aastail 2009–2021 kuulus küla Varakļāni piirkonda.

## Viited
Teicejnieki

**Teicejnieki** (ka **Teicejnīki** või **Teicējnieki**) on küla (*mazciems*) Lätis Madona piirkonnas Murmastiene vallas. 

Küla asub valla idaosas Teicija jõe kaldal. Teicejnieki jääb valla keskusest Murmastienest 9,6, Varakļānist 17,1 ning Riiast 208,1 kilomeetri kaugusele.

Aastal 1897 oli seal katoliiklaste küla, kus oli 62 elanikku. Aastal 2009 oli külas 5 elanikku. Aastail 2009–2021 kuulus küla Varakļāni piirkonda.

## Viited
Arklinieki

**Arklinieki** (ka **Arklinīki** või **Arklenieki**) on küla (*mazciems*) Lätis Madona piirkonnas Murmastiene vallas. 

Küla asub valla kaguosas. Arklinieki jääb valla keskusest Murmastienest 12, Varakļānist 8,8 ning Riiast 209,7 kilomeetri kaugusele.

Aastal 1897 oli seal katoliiklaste küla, kus oli 93 elanikku.  Aastal 2009 oli külas 3 elanikku. Aastail 2009–2021 kuulus küla Varakļāni piirkonda.

## Viited
Viersazepi

**Viersazepi** (ka **Vēršuzepi** või **Viersa Zepi**) on küla (*mazciems*) Lätis Madona piirkonnas Murmastiene vallas. 

Küla asub valla kirdeosas Meirāni kanali kaldal. Viersazepi jääb valla keskusest Murmastienest 13, Varakļānist 10,8 ning Riiast 211,5 kilomeetri kaugusele.

Aastal 1897 oli seal katoliiklaste küla, kus oli 49 elanikku. Aastail 2009–2021 kuulus küla Varakļāni piirkonda.

## Viited
Toimimisvõrgu teooria

**Toimimimisvõrgu teooria** on sotsiaaluuringutes kasutatav vaade. Selle kohaselt jääb reaalsuse seletamine  kontseptide ja nende vahekordade kaudu ülelihtsustatuks, samaaegselt  tuleb vaadelda ka reaalseid inimesi ja asju ning nende suhteid. Seda vaadet nimetataks ka "materialislik-semiootiliseks" meetodiks.

Tuntumad esindajate seas on Pariisi Mäe Instituudi sotsioloogia professor Michel Callon (s. 1945), prantsuse filosoof ja sotsioloog Bruno Latour (s. 1947), inglise sotsioloog John Law (s. 1946).

Eesti keeles on ilmunud Bruno Latour raamat "Me pole kunagi olnud modernsed". tõlkija Anti Saar. Selle raamatu teemal on avaldanud Eik Hermann "Mitmikajastu vaimud ja kohalik konnatiik", *Looming*, August 2019.

Akadeemias on Silver Rattasepa tõlgitud "Miks on kriitikal toss väljas? Tõsiasjadest hooleasjadeni", *Akadeemia* 2020, 2.

## Viited
Muusikatööstus

**Muusikatööstus** on tööstusharu, mis tegeleb muusikateoste, muusikasalvestiste ja kontsertesituste müümisega.

20. sajandi helisalvestustehnika täiustumine kasvatas muusika tarbijate hulka enneolematu kiirusega, tänu millele tekkis uus tööstusharu – muusikatööstus.
Lahkulööja (film)

**"Lahkulööja"** (inglise keeles "Divergent") on 2014. aasta Ameerika Ühendriikide ulme- ja märulifilm, mis põhineb Veronica Rothi romaanil "Lahkulööja". Filmi režissöör on Neil Burger ning stsenarist Evan Dougherty. Peaosades on Shailene Woodley, Theo James, Ashley Judd, Jai Courtney, Ray Stevenson, Zoë Kravitz, Miles Teller, Tony Goldwyn, Maggie Q, Kate Winslet. "Lahkulööja" linastus Eestis 28. märtsil 2014 ning sellele järgnev film "Mässaja" 20. märtsil 2015.

## Sisukokkuvõte
Tulevikumaailmas on kõik inimesed jagatud viide kilda: Siirad, Isetud, Kartmatud, Erudiidid ja Sõbralikud. Igal aastal peavad kõik kuueteistaastased valimispäeval valima ühe killa, millele pühendavad nad terve oma ülejäänud elu. Peategelane Beatrice (Shailene Woodley) saab teada, et ta on Lahkulööja ning ei sobi ühtegi kilda. Selle saladuse avalikuks tulemisel võib teda oodata surm. 
Beatrice valib Kartmatute killa ning katsete ajal võtab ta endale nimeks Tris. Kandidaatide vastupidavus pannakse proovile kolmes katses: füüsilises, vaimses ning selles, kus pidi oma hirmudega silmitsi seisma. Kandidaadid pidid üksteisega võitlema ning nende tulemused kanti tabelisse. Kui keegi neist jäi tabelis viimaste sekka, pidid nad minema nn kodututeks. 

Hiljem tekib Trisil armusuhe oma treeneri Nelja ehk Tobias Eatoniga (Theo James). Neljal oli selline nimi, kuna tal oli ainult neli hirmu: kõrgused, süütu inimese tapmine, kitsad ruumid ning tema isa. Nagu ka Tris, oli Neli pärit Isetutest, kuid vahetas kilda, kuna tema isa peksis teda. 

Tänu sellele, kuidas ja kui ebatavaliselt Tris oma katsed ära tegi, sai Neli aru, et ta on Lahkulööja. Katsete ajal saab Tris teada, et Erudiidid kavatsevad rünnata Isetuid ning, et Erudiitide juht Jeanine (Kate Winslet) teeb koostööd Kartmatute killa juhi Ericuga (Jai Courtney). Et rünnata  Isetuid, kasutab Jeanine sõdalastena Kartmatuid. Pärast viimast sisseastumiskatset süstitakse kõigile Kartmatutele kiip. Eric väidab, et see on jälitusseade selleks juhuks, kui keegi peaks ära kaduma. Trisi peal kiip ei töötanud, kuna ta oli Lahkulööja. Selleks, et ellu jääda, peab Tris minema koos ülejäänud kiibistatud Kartmatutega. Olles rongi peal leiab Tris sealt Nelja ning saades teada, et ka tema on ärkvel, tähendab see seda, et Neli on samuti Lahkulööja. Tris ja Neli hakkavad koos põgenema. Trisile tuleb appi ka tema ema, kes on samuti Lahkulööja ning hiljem tuleb appi ka tema isa. Kahjuks saavad Trisi vanemad tütart aidates surma, kuid Tris võtab ennast pärast rasket üleelamist kokku ning lõpuks põgeneb koos Neljaga.

## Viited

## Välislingid
*
Iwaniska

**Iwaniska** on linn Poolas Święty Krzyżi vojevoodkonnas Opatówi maakonnas, Iwaniska valla halduskeskus. Iwaniska asub Opatówist ligi 13 km edelas.

Iwaniska sai linnaõigused 1403. aastal, kuid kaotas need 1869. aastal.

1. jaanuaril 2022 sai Iwaniska linnaõigused tagasi.

## Viited
Oliver Jürgens

**Oliver Jürgens** (sündinud 10. mail 2003 Tallinnas) on eesti jalgpallur (ründaja). Ta mängib Ungari kõrgliiga klubis Újpest FC. 

## Lapsepõlv
Ta lõpetas Tallinna Tõnismäe Reaalkooli, aga gümnaasiumi edasi ei läinud. Ta alustas jalgpallitreeninguid viieaastaselt klubis Lasnamäe FC Ajax. Hiljem on ta mänginud veel Levadia, Kalevi, Harju Jalgpallikooli, Nõmme Kalju ja FC Nõmme Unitedi noortevõistkondades.

2015. aastal osales Jürgens Nõmme Kaljuga rahvusvahelisel noorteturniiril Rootsis, kus ta lõi 7 mänguga kokku 29 väravat. Pärast seda tulid Jürgensi vanematega rääkima suureklubide skaudid Fulhamist, Chelseast, Aston Villast ja Manchester Cityst, kes kõik kutsusid Jürgensit oma klubisse testimisele.

Juba 14-aastaselt oli ta käinud testimas sellistes suurklubides klubides nagu Villareal, Manchester City, Manchester United, Chelsea, Lissaboni Sporting, Malmö FF, Helsingi JK, Honka, PSV, NY Red Bull, Stuttgart, Berliini Hertha, Müncheni Bayern ja FK Volga.

## Klubikarjäär
### Nõmme United
Meistrivõistluste debüüdi tegi Jürgens 14. juulil 2018 Esiliiga B mängus Lasnamäe FC Ajaxi vastu. Ta pääses mängu vahetusest 56. minutil, ning lõi oma esimese värava 11 minutit hiljem.

#### Hellas Verona U17
20. augustil 2019 sõlmis Jürgens oma esimese välislepingu Itaalia kõrgliiga klubiga Hellas Verona.

#### Roma U17 ja U18
20. jaanuaril 2020 sõlmiti laenuleping Itaalia tippklubiga AS Roma, mis kestis kuni 31. august 2020.

#### Inter U18 ja U19
21. septembril 2020 osteti Jürgens 250 000 euro eest Itaalia tippklubisse Milano Inter.

### Újpest FC
5. septembril 2023 liitus Jürgens Ungari kõrgliiga klubiga Újpest FC.

## Koondisekarjäär
Jürgens kutsuti esimest korda A-koondisse oktoobris 2023, kuid ta keeldus sellest. A-koondise debüüdi tegi Jürgens 16. novembril 2023 EM valikmängus Austria vastu.

## Karjääri statistika
### Klubi
*Uuendatud seisuga 6. märts 2023*

### Koondis
*Uuendatud seisuga 23. november 2023*

## Saavutused
### Klubi
;FC Nõmme United:
*Esiliiga B: 2019

## Vaata ka
*Eesti jalgpallikoondislaste loend

## Viited

## Välislingid
*
*
*Transfermarkti profiil
Kitsas king

**"Kitsas king"** oli Eesti Televisiooni komöödiasaatesari, kus mängisid paljud tuntud eesti komöödianäitlejad. 

Sarjale kirjutasid lugusid Hardi Volmer, Riho Unt ja Villu Kangur. Esitati ka Andrus Vaariku ja Peeter Oja improvisatsioone. Režissöör oli Toivo Kõster ja toimetaja Reet Oja. Esimene saade oli eetris 9. oktoobril 1982 kell 21.35-22.05. Selle tegijad olid (tehnikuid arvestamata) Vladislav Koržets, Harry Kõrvits, Toivo Kõster, Ruth Purdmaa, Riho Raie, Ruth Rattut (Mitt), Urve Tiidus, Sirje Tooma, Ilmar Trull ja Andrus Vaarik 

Paarikümne aasta eest oli "Kitsas king" vana-aastaõhtu lahutamatu osa, seda peeti kultussaateks. Näiteks leidus seal nalju, kus Ervin tuli komandeeringust varem koju ja leidis kapist poolpalja onu Uno, kes väitis, et tuli Evile näärivana mängima, aga eksis uksega. Samuti tahtis Ervin pojakesele kord näärivana teha, kuid pani kogemata selga jänesekostüümi.
	
Iga saates olid sketšid, näiteks ilmateade või intervjuud. Pärast sketše parodeeriti tavaliselt laule või laulis mõni kuulus muusik (näiteks ansambel Kuldne Trio või Marju Länik).

## 1. hooaeg , 1. osa. 1985
Nääriöö naljakad lood – Evi (Anu Lamp), Ervin (Andrus Vaarik) ja väike Villu (Peeter Oja) ootavad, kes seekord külla tulevad. Näärivanale loetakse eepost "Kalevipoeg", näärivanad valavad basseini ääres tina jne.

## 2. hooaeg, 1. osa. 1986
Tutvused noore spordikuulsuse Katrin Kifti (Anu Lamp), komeediuurija Halley, astronoom Anton Ploomi (Peeter Oja), kraanajuht Anu Žifti (Anu Lamp), seksuoloog Tõnu Vanassoni (Peeter Oja) ja teiste huvitavate inimestega. Astutakse sisse ka Kinga-pere hubasesse kodusse. Laule esitab ansambel Kuldne Trio koosseisus Mihkel Smeljanski, Jüri Vlassov ja Vello Toomemets.

## 2. hooaeg, 2. osa. 1986
Aastalõpu ärevus on haaranud Evit ja Ervinit, väikesest Villist ja onu Unost rääkimata. Perekond King käib näärikuuske toomas ja valmistub aastat vahetama. Vaataja näeb ilmaennustusi ja uudiseid ning näärivanasid, kes perekond Kinga külastasid. Selles osas parodeeritakse tolle ajastu kuulsaid lauljaid ja nende laule, näiteks Modern Talkingu "You're My Heart, You're My Soul". Marju Länik esitab laulu "Head uut aastat".

## 3. hooaeg, 1. osa. 1987
Tunnistatakse, et teadmised Tallinna vanalinnast on ikka veel nigelad. Onu Uno arvab, et kus häda kõige suurem, seal abi kõige lähemal, ning hakkab Kinga-perele ekskursioonijuhiks. Vahepalaks mängib ansambel Singer Vinger.

## 4. hooaeg
Sellel hooajal on kavas ainult laulud: lood, mis kõlavad teistes "Kitsa kinga" osades, aga ka uued lood, mis pole eetris kõlanud. Laulude osa oli esimene "Kitsa kinga" sari, mis lasti esimest korda eetrisse 1982. aastal. 

"Kitsa kinga" talvelaul – esinevad ansamblid Karavan ja Karl Madis, Mahavok ja Marju Länik, Retro ja Toomas Kaiküll, Jaak Jürisson ning Tarmo Pihlap.

## Viited
Christian Noboa

**Christian Fernando Noboa Tello** (sündinud 9. aprillil 1985 Guayaquilis) on Ecuadori jalgpallur, kes mängib poolkaitsjana Venemaa kõrgliiga klubis Sotši ja Ecuadori jalgpallikoondises.

Ta alustas klubikarjääri Ecuadori klubis Emelec, mille meeskonnas debüteeris ta Ecuadori kõrgliigas 2004. aastal.

Alates 2007. aastast on ta mänginud põhiliselt Venemaa kõrgliiga klubides. Aastatel 2007–2012 mängis ta Kaasani Rubinis, 2012–2015 Moskva Dinamos ja 2015–2017 Rostovis. Hooaja 2014–15 teises pooles mängis ta Kreeka kõrgliiga klubis PAOK. 2017. aastal liitus ta Peterburi Zenitiga. 2018. aasta veebruaris naasis ta Zenitist laenule Rubini. 2019. aasta augustis sõlmis ta lepingu Sotšiga. Venemaa meistriks on ta tulnud kaks korda Rubiniga ja ühe korra Zenitiga.

Ecuadori jalgpallikoondises debüteeris Noboa 28. märtsi 2009 MM-i valikmängus Brasiilia vastu ja lõi selles mängus ka koondisekarjääri esimese värava. Ta on kuulunud Ecuadori koondisse 2011. aasta Copa Américal, 2014. aasta maailmameistrivõistlustel, 2015. aasta Copa Américal ja 2016. aasta Copa América Centenariol.

## Saavutused
;Kaasani Rubin
*Venemaa Premjer Liga: 2008, 2009
*Venemaa superkarikas: 2010
;Peterburi Zenit
*Venemaa Premjer Liga: 2018–19
NSV Liidu Relvajõudude Ministeerium

**NSV Liidu Relvajõudude Ministeerium** (vene keeles *Министерство Вооруженных Сил СССР*) oli  aastatel 1946–1950 Nõukogude Liidu relvajõudude keskne riigijuhtimisorgan; kuulus ministeeriumina NSV Liidu Ministrite Nõukogu koosseisu. 

NSV Liidu Rahvakomissaride Nõukogu määrusega 25. veebruarist 1946 liideti NSV Liidu Kaitse Rahvakomissariaat ja sõjalaevastiku rahvakomissariaat ning neist moodustati **NSV Liidu Relvajõudude Rahvakomissariaat** (*Народный Комиссариат Вооружённых Сил СССР*). Rahvakomissari ametikoht jäi NSV Liidu Rahvakomissaride Nõukogu esimehe Nõukogude Liidu generalissimus Jossif Stalin kätte. 

NSV Liidu valitsusorganite reformimise käigus muudeti relvajõudude rahvakomissariaat juba 15. märtsil 1946 NSV Liidu Relvajõudude Ministeeriumiks. 

## Relvajõudude ministrid
*1946–1947 Jossif Stalin 
*1947–1949 Nikolai Bulganin 
*1949–1950 Aleksandr Vassilevski

## Relvajõudude ministri esimesed asetäitjad
*1946–1947 Nikolai Bulganin
*1948–1949 Aleksandr Vassilevski 
*1949–1950 Vassili Sokolovski

## Relvajõudude ministri asetäitjaid
*1946–1946 Georgi Žukov, NSV Liidu relvajõudude maavägede ülemjuhataja
*1946–1950 Ivan Konev, NSV Liidu relvajõudude maavägede ülemjuhataja

*1946–1948 Aleksandr Vassilevski, NSV Liidu Relvajõudude Kindralstaabi ülem 
*1946–1949 Konstantin Veršinin, NSV Liidu õhuväe ülemjuhataja
*1948–1950 Sergei Štemenko, NSV Liidu Relvajõudude Kindralstaabi ülem
*1946–1947 Nikolai Kuznetsov, NSV Liidu Sõjalaevastiku ülemjuhataja 
*1947–1950 Ivan Jumašev, NSV Liidu Sõjalaevastiku ülemjuhataja

## Relvajõudude ministeeriumi ümberkujundamine
25. veebruaril 1950 kujundati NSV Liidu relvajõudude juhtorgan ümber NSV Liidu Sõjaministeeriumiks (*Военное министерство СССР*) ja NSV Liidu Sõjalaevastiku Ministeeriumiks (*Военно-морское министерство СССР*).
Hugo Rodallega

**Hugo Rodallega Martínez** (sündinud 25. juulil 1985 Candelarias) on Colombia jalgpallur, kes mängib ründajana Brasiilia kõrgliiga klubis Bahia.

Ta alustas klubikarjääri 2004. aastal Colombia klubis Deportes Quindío. Oma esimesel hooajal Colombia kõrgliigas lõi ta 14 väravat. 2005. aasta teises pooles mängis ta Colombia suurklubis Deportivo Cali.

2006. aastal liitus ta Mehhiko kõrgliiga klubiga Monterrey. 2006. aasta teises poolel mängis ta laenul Club Atlases. Aastatel 2007–2009 mängis ta Mehhiko kõrgliigas Club Necaxa ridades.

2009. aasta jaanuaris sõlmis Rodallega lepingu Inglismaa kõrgliiga klubiga Wigan Athletic. Esimese värava Inglismaa kõrgliigas lõi ta 9. mail 2009 mängus West Bromwich Albioni vastu. Hooajal 2009–10 lõi ta Inglismaa kõrgliigas kümme väravat. Nelja hooaja jooksul lõi ta Wigan Athleticu meeskonnas Inglismaa kõrgliigas 24 väravat ning on sellega klubi ajaloo suurim väravakütt Premier League'is.

Aastatel 2012–2015 mängis ta Inglismaal Fulhami meeskonnas. Hooajal 2014–15 lõi ta Inglismaa esiliigas kümme väravat.

Aastate 2015–2017 mängis Rodallega Türgi kõrgliigas. 2015–2017 mängis ta Akhisar Belediyespori ridades. Esimesel hooajal lõi ta Türgi kõrgliigas 19 väravat ja oli sellega liigas paremuselt kolmas väravakütt. Aastatel 2017–2019 mängis ta Trabzonspor ning säras taas 2018–19 hooajal 15 liigaväravaga. Aastatel 2019–2021 mängis ta Denizlisporis. Hooajal 2020–21 lõi Rodallega Türgi kõrgliigas 14 väravat, kuid Denizlispor jäi liigas viimasele kohale ja langes esiliigasse.

2021. aasta juulis sõlmis ta üheaastase lepingu Brasiilia kõrgliiga klubiga Bahia. 4. septembril 2021 lõi ta Bahia 4:2 võidumängus Fortaleza üle Bahia kõik neli väravat. 

2005. aastal tuli Rodallega Colombia kuni 20-aastaste koondisega Lõuna-Ameerika juunioride meistriks. Ta oli turniiril 11 väravaga suurim väravakütt. Colombia jalgpallikoondises mängis ta aastatel 2005–2011 kokku 44 korda ja lõi kaheksa väravat. Ta kuulus Colombia koondisse 2007. ja 2011. aasta Copa Américal.

## Viited
Jõgeva tänavate loend

*Siin on loetletud [[Jõgeva]] tänavaid ja toodud nende pikkused.*

## A
*Aasa tänav; 0,26&nbsp;km 
*Aia tänav; 1,971&nbsp;km
*Allika tänav I ja II; 0,317&nbsp;km ja 0,24&nbsp;km
## B
*Betti Alveri tänav; 0,46&nbsp;km

## E
*Energia tänav; 0,342&nbsp;km
*Estakaadi tänav; 0,60&nbsp;km
## J
*Julius Aamisepa tänav; 0,364&nbsp;km
*Jaama tänav; 1,289&nbsp;km
*Jõe tänav; 0,468&nbsp;km
## K
*Kalda tänav; 0,77&nbsp;km
*Kesk tänav; 1,061&nbsp;km
*Kingu tänav; 0,318&nbsp;km
*Kirsi tänav; 0,48&nbsp;km
*Kivi tänav; 0,429&nbsp;km
*Kooli tänav; 0,132&nbsp;km
*Kruusa tänav; 0,299&nbsp;km
*Kuuse tänav; 0,175&nbsp;km
## L
*Lai tänav; 0,372&nbsp;km
*Lao tänav; 0,085&nbsp;km
*Lepiku tänav; 0,669&nbsp;km
*Liiva tänav; 0,196&nbsp;km
*Lille tänav; 0,608&nbsp;km
## M
*Mustvee maantee; 0,941&nbsp;km
## N
*Niidu tänav; 0,661&nbsp;km
*Nurme tänav; 0,21&nbsp;km
## P
*Pae tänav; 0,517&nbsp;km
*Pargi tänav; 0,869&nbsp;km
*Piiri tänav I ja II; 0,975&nbsp;km ja 0,528&nbsp;km
*Puiestee tänav; 0,805&nbsp;km
*Pärna tänav; 0,154&nbsp;km
*Põik tänav; 0,075&nbsp;km
*Põllu tänav; 0,576&nbsp;km
## R
*Ravila tänav; 0,665&nbsp;km
*Ristiku tee; 0,266&nbsp;km
*Ristiku tänav; 0,17&nbsp;km
*Rohu tänav; 0,497&nbsp;km
*Roosi tänav; 0,656&nbsp;km
## S
*Sarapuu tänav; 0,12&nbsp;km
*Sauna tänav; 0,418&nbsp;km
*Staadioni tänav; 0,437&nbsp;km
*Suislepa tänav; 0,159&nbsp;km
*Suur tänav; 1,909&nbsp;km
*Suvila tänav; 0,74&nbsp;km
*Sõnajala tänav; 0,706&nbsp;km
## T
*Tallinna maantee (39 Tartu-Jõgeva-Aravete tee); 0,408&nbsp;km
*Tamme tänav; 0,427&nbsp;km
*Tartu maantee; 0,169&nbsp;km 
*Tellise tänav; 0,131&nbsp;km
*Tellissaare tänav; 0,115&nbsp;km
*Toominga tänav; 0,814&nbsp;km
*Tulika tänav; 0,318&nbsp;km
*Turu tänav; 0,743&nbsp;km
*Tähe tänav I ja II; 0,491&nbsp;km ja 0,801&nbsp;km
## U
*Uus tänav; 0,586&nbsp;km
## V
*Vainu tänav; 0,549&nbsp;km
*Välja tänav; 0,560&nbsp;km
## Ü
*Ülase tänav; 0,42&nbsp;km
Max Gradel

**Max-Alain Gradel** (sündinud 30. novembril 1987 Abidjanis) on Elevandiluuranniku jalgpallur, kes mängib ründaja või ääremängijana Türgi kõrgliiga klubis Sivasspor ja Elevandiluuranniku jalgpallikoondises.

Ta alustas klubikarjääri Inglismaa klubis Leicester City, millega liitus 2005. aastal. Hooajal 2007–08 debüteeris ta Inglismaa tugevuselt kolmandas liiga klubis AFC Bournemouth, kus ta mängis Leicester Cityst laenul ja lõi üheksa väravat. Hooajal 2008–09 mängis ta samas liigas Leicester City meeskonnas.

2009. aasta oktoobris läks ta laenule Leeds Unitedi, mis mängis toona samuti Inglismaa tugevuselt kolmandas liigas. 2010. aasta jaanuaris sõlmis ta klubiga püsiva lepingu. Hooajal 2010–11 mängis ta Leeds Unitediga Inglismaa esiliigas ja lõi seal kokku 18 väravat. 2011. aastal valiti Gradel Leeds Unitedi aasta mängijaks.

Aastatel 2011–2015 mängis Gradel Prantsusmaa kõrgliigas Saint-Étienne'i ridades. Hooajal 2014–15 lõi ta Prantsusmaa kõrgliigas 17 väravat.

2015. aasta augustis naasis Gradel Inglismaa kõrgliigasse kuuluvasse Bournemouthi, kellega sõlmis ta nelja-aastase lepingu. Kahe järgneva hooaja jooksul õnnestus tal liigas lüüa vaid üks värav, lisaks üks värav liigakarikavõistlustel.

Hooajal 2017–18 mängis ta laenul Prantsusmaa kõrgliiga klubis Toulouse, kellega sõlmis 2018. aastal püsiva lepingu. 2020. aastal liitus ta Sivassporiga.

Elevandiluuranniku jalgpallikoondises tegi Gradel debüüdi 11. novembril 2010 mängus Poola vastu. Koondisekarjääri esimese värava lõi ta 15. augustil 2012 sõprusmängus Venemaa vastu. 2015. aastal tuli Gradel Elevandiluuranniku koondisega Aafrika meistriks. 2015. aasta Aafrika rahvaste karikavõistlustel lõi ta kaks väravat ja valiti turniiri sümboolsesse koosseisu. Ta on kuulunud Elevandiluuranniku koondisse veel neljadel Aafrika rahvaste karikavõistlustel ning 2014. aasta maailmameistrivõistlustel.

## Saavutused
;Leicester City
*Football League One: 2008–09
;Leeds United
*Football League One: Teine koht 2009–10
;Saint-Étienne
*Coupe de la Ligue: 2012–13
Narva-Jõesuu tänavate loend

*Siin on loetletud [[Narva-Jõesuu]] linna tänavaid ja toodud nende pikkused.*

## A
*Adolf Hahni tänav; 0,46&nbsp;km
*Aia tänav; 1,679&nbsp;km
*Auga tänav; 0,466&nbsp;km
## E
*Eduard Vilde tänav; 1,333&nbsp;km
*Eha tänav; 0,04&nbsp;km
## H
*Hirve tänav; 0,084&nbsp;km
*Hoole tee; 0,337&nbsp;km
## J
*Jaan Poska tänav; 2,895&nbsp;km
*Jõe tänav; 0,603&nbsp;km
*Jüri tänav; 0,104&nbsp;km
## K
*Kalda tänav; 2,475&nbsp;km
*Kalevi tänav; 0,769&nbsp;km
*Karja tänav; 0,817&nbsp;km
*Kesk tänav; 0,744&nbsp;km
*Kiriku tänav; 0,467&nbsp;km
*Koidu tänav; 0,761&nbsp;km
*Kudruküla tänav; 0,773&nbsp;km
*Kungla tänav; 0,490&nbsp;km
## L
*Lydia Koidula tänav; 2,59&nbsp;km
*Lembitu tänav; 0,458&nbsp;km
*Lennuki tänav; 0,438&nbsp;km
*Liiva tänav; 0,168&nbsp;km
*Linda tänav; 0,542&nbsp;km
*Lootuse tänav; 0,168&nbsp;km
## M
*Mere tänav; 0,362&nbsp;km
*Metsa tänav; 1,794&nbsp;km
*Metsaraja tee; 0,322&nbsp;km
*Mäe tänav; 0,843&nbsp;km
*Männimetsa tänav; 0,149&nbsp;km
## N
*Nurme tänav; 1,622&nbsp;km
## O
*Olevi tänav; 0,553&nbsp;km
*Orava tänav; 0,272&nbsp;km
## P
*Pargi tänav; 0,90&nbsp;km
*Piiri tee; 0,608&nbsp;km
*Pähkli tee; 0,27&nbsp;km
## R
*Rahu tänav; 0,675&nbsp;km
*Raja tänav; 1,591&nbsp;km
*Roheline tänav; 0,278&nbsp;km
*Richard William Gendti põik; 0,12&nbsp;km
## S
*Sepa tänav; 0,588&nbsp;km
*Sulevi tänav; 0,583&nbsp;km
*Supeluse tänav; 0,508&nbsp;km
*Suur-Lootsi tänav; 0,397&nbsp;km
*Suvilate tee; 1,143&nbsp;km
## T
*Tuletorni tänav; 0,129&nbsp;km
## U
*Uus tänav; 0,208&nbsp;km
## V
*Vabaduse tänav; 2,249&nbsp;km
*Vabriku tänav; 0,229&nbsp;km
*Vaikne tänav; 0,194&nbsp;km
*Vambola tänav; 0,467&nbsp;km
*Vambola põik; 0,108&nbsp;km
*Vana tänav; 0,235&nbsp;km
*Viljatera tee; 0,386&nbsp;km  
## Õ
*Õnne tänav; 0,25&nbsp;km
*Õnne põik; 0,116&nbsp;km
Transfoobia

**Transfoobia** on viha transide vastu. Inimene kellel on transfoobia võib tunda viha, hirmu, vägivalda, ebamugavustunnet jne. Transfoobia on eelarvamuste ja diskrimineerimise tüüp, mis sarnaneb rassismi ja seksismiga. Transfoobia lapsohvrid kogevad ahistamist, koolikiusamist, vägivalda koolis ja sotsiaalprogrammides. Täiskasvanud ohvrid kogevad avalikku naeruvääristamist, ahistamist, sealhulgas soo väärkohtlemist, röövimist ja vale arreteerimist. Lisaks suurenenud vägivalla ja muude ohtude riskile võib transfoobia tekitatav stress põhjustada negatiivseid emotsionaalseid tagajärgi, mis võivad põhjustada uimastite kuritarvitamist, kodust põgenemist (alaealistel) ja enesetappude sagenemist.
Seimuškas

**Seimuškas** on küla (*mazciems*) Lätis Madona piirkonnas Murmastiene vallas. 

Küla asub valla idaosas Ūjiņa jõe kaldal. Seimuškas jääb valla keskusest Murmastienest 9,8, endisest piirkonna keskusest Varakļānist 10,4 ning Riiast 208,3 kilomeetri kaugusele. Sinna jääb Seimuškase bussipeatus.

1897. aastal oli seal katoliiklaste küla, kus oli 71 elanikku. Aastal 2008 oli külas 42 elanikku. Aastail 2009–2021 kuulus küla Varakļāni piirkonda.

## Viited
Villu Soon

**Villu Soon** (sündinud 20. veebruaril 1979) on eesti entomoloog.

Ta õppis aastail 1997–2004 Tartu Ülikoolis bioloogiat ja sai 2014. aastal zooloogia alal doktorikraadi kaitstes väitekirja "Kuldherilaste (*Hymenoptera*: *Chrysididae*) *Chrysis ignita* liigirühma fülogeneetiline revisjon rõhuasetusega Põhja-Euroopa faunal". 

Ta töötab Tartu Ülikooli loodusmuuseumis teadurina. 

## Pere
Tema vanemad on bioloogid Enn Soon ja Anu Soon (Mall Hiiemäe õde), vennad on Jaan Soon ja Mihkel Soon.

## Viited
Trizelnieki

**Trizelnieki** (ka **Trizeļnīki**) on küla (*mazciems*) Lätis Madona piirkonnas Murmastiene vallas. 

Küla asub valla kirdeosas. Trizelnieki jääb valla keskusest Murmastienest 8,9, Varakļānist 12 ning Riiast 212,8 kilomeetri kaugusele.

Külas asub Trizelnieki kalmistu.

Aastal 1897 oli seal katoliiklaste küla, kus oli 198 elanikku. Aastal 2008 oli külas 12 elanikku. Aastail 2009–2021 kuulus küla Varakļāni piirkonda.

## Viited
Vecumnieki (Murmastiene vald)

**Vecumnieki** (ka **Vacumnīki**) on küla (*mazciems*) Lätis Madona piirkonnas Murmastiene vallas. 

Küla asub valla keskosas. Vecumnieki jääb valla keskusest Murmastienest 9,4, Varakļānist 15 ning Riiast 206 kilomeetri kaugusele. Sinna jääb Vecumnieki bussipeatus.

Külas asub Vecumnieki kalmistu.

Aastal 1897 oli seal katoliiklaste küla. Aastail 2009–2021 kuulus küla Varakļāni piirkonda.

## Elanike arv


* 87 (1897)
* 49 (1989)
* 45 (2000)

* 35 (2004)
* 30 (2009)


## Viited
Vidsola

**Vidsola** (ka **Vidsala**, latgali keeles **Vydsola**) on küla (*mazciems*) Lätis Madona piirkonnas Murmastiene vallas. 

Küla asub valla idaosas Teicija jõe kaldal. Vidsola jääb valla keskusest Murmastienest 12,7, Varakļānist 8,3 ning Riiast 209,2 kilomeetri kaugusele. Sinna jääb Vidsala bussipeatus.

Aastal 2009 oli külas 7 elanikku. Aastail 2009–2021 kuulus küla Varakļāni piirkonda.

## Viited
Pušči

**Pušči** (ka **Puščas**) on küla (*mazciems*) Lätis Madona piirkonnas Murmastiene vallas. 

Küla asub valla lõunaosas. Pušči jääb valla keskusest Murmastienest 7,7, Varakļānist 13,3 ning Riiast 204,3 kilomeetri kaugusele. Sinna jääb Pušči bussipeatus.

Aastal 1897 oli seal katoliiklaste küla, kus oli 158 elanikku. Aastal 2009 oli külas 35 elanikku. Aastail 2009–2021 kuulus küla Varakļāni piirkonda.

## Viited
Darvinieki

**Darvinieki** (ka **Darvinīki** või **Darvenieki**) on küla (*mazciems*) Lätis Madona piirkonnas Murmastiene vallas. 

Küla asub valla lõunaosas Teicija jõe kaldal. Darvinieki jääb valla keskusest Murmastienest 8,2, Varakļānist 13,7 ning Riiast 204,7 kilomeetri kaugusele.

Aastal 2009 oli külas 28 elanikku. Aastail 2009–2021 kuulus küla Varakļāni piirkonda.

## Viited